**Feerie**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antalia-i locul

spre care zburăm,

la-nceput de vară,

ca să ne bronzăm.

Hotelul Concord

străjuit de piscine,

în Lara elitei,

mă primea pe mine.

Senin şi soare,

văd munţii în zare

oglindiţi în mare.

Albastru spicat,

nuanţe mediteraneene,

zăresc printre gene;

la orizont,

cer şi mare fac front.

Pe pontonul alb

ca un cort de emir,

fâlfâie steaguri .

Briza ce unduie

albe perdele

lasă să-ntrevedem

imaculate saltele

şi perne de vis,

prosoapele-ntinse

– un verde deschis.

Veseli, bronzaţi

şi încinşi de soare

privim orizontul în zare.

În apa albastră

vezi bancuri de peşti

şi broaşte ţestoase

cum nici nu gândeşti.

Freamată marea

briza adie,

soarele urcă,

plaja-i pustie.

Spre seară,

mulţimea se-ntoarce la mare

voind să mai prindă

apusul de soare.

E marea ripsată

şi fină ca moarul,

refluxul o trage în larg

de pe maluri.

Ne-mbie pontonul

şi-n noaptea albastră

privim orizontul

cu luna-n fereastră.

S-aude o muzica fină,

la noi ajungând

în surdină,

şi ceru-i senin.

Trecut-a vacanţa

şi noi regretăm,

sub foc de artificii

pe plaje dansăm.

Frumoasă vacanţă

şi marea albastră,

dar vezi?

nici o mare nu-i ca a noastră!

Dacă o priveşti în zare,

neagră marea ţi se pare.

Poate şi de-aici ideea:

Marea Neagră-i ca femeia,

frumoasă, învălurată

şi de alge parfumată,

navalnică, furioasă,

când nebună, când duioasă.

Soarele în zori răsare

poleind întreaga mare

şi delfinii trec călare

pe albe valuri foşnitoare;

cerul pare decorat

cu nori albi împestriţat.

Ce frumoasă, ce splendoare

Marea Neagră mi se pare,

o cunosc din altă viaţă

şi de-aceea mă răsfaţă.

Uneori, un val mai mare

mă trimite la plimbare.

Nisipul ei este fin,

pare un covor divin,

cu cochilii presărat,

când păşeşti eşti mângâiat

şi dacă vântul adie,

plaja-n valuri se mlădie.

Marea Neagră e albastră,

nici o mare nu-i ca ea,

o iubesc şi-s fericită,

nu se poate compara!